ພວກປະທ້ວງ ນິຍົມປະຊາທິປະໄຕ ປະທະ ກັບຕຳຫຼວດ ທີ່ຮົງກົງ
​ມີ​ການ​ຕໍ່ສູ້​ກັນ​ເກີດ​ຂຶ້ນ ​ໃນ​ວັນ​ພະຫັດ​ມື້​ນີ້ ລະຫວ່າງ​ຕຳຫຼວດ ຮົງ​ກົງ ແລະ​ພວກ​ປະ​ທ້ວງ ​ຮຽກຮ້ອງ​ໃຫ້​ມີ​ການ​ປະ ຕິ​ຮູບ​ ໄປ​ສູ່​ລະບອບ​ປະຊາທິປະ​ໄຕ​.
ໄດ້ມີການຕໍ່ສູ້ກັນເລັກໆນ້ອຍໆ ໃນວັນພະຫັດມື້ນີ້ ລະຫວ່າງ ຕຳຫຼວດ ຮົງກົງແລະພວກປະທ້ວງ ທີ່ພາກັນຕັ້ງຄ້າຍພັກຢູ່ ຂ້າງນອກມາໄດ້ນຶ່ງເດືອນແລ້ວເພື່ອຮຽກຮ້ອງໃຫ້ມີການປະ ຕິຮູບໄປສູ່ລະບອບປະຊາທິປະໄຕນັ້ນ ພາບວີດີໂອ ທີ່ລົງໃນ You Tube ສະແດງໃຫ້ເຫັນ ພວກຕຳ ຫຼວດຫຼາຍສິບຄົນ ຊຶ່ງບາງຄົນພາກັນຖືໄມ້ຄ້ອນ ແລະເຄື່ອງ ປ້ອງກັນຕໍ່ສູ້ກັນກັບພວກປະທ້ວງໃນຄຸ້ມ Mong Kok ພວກກປະທ້ວງຫຼາຍຄົນພາກັນຄືຄັນຮົ່ມ ຊຶ່ງໄດ້ກາຍມາເປັນ ສັນຍະລັກແຫ່ງການຕໍ່ຕ້ານ ຫຼັງຈາກພວກນັກເຄື່ອນໄຫວ ໃຊ້ ຄັນຮົ່ມເປັນເຄື່ອງປ້ອງກັນໂຕ ຕໍ່ການແກັສນ້ຳຕາຂອງຕຳຫຼວດ ພວກປະທ້ວງຄົນອື່ນໆພາກັນໃສ່ໜ້າກາກທີ່ຍິ້ມແຍ້ມ Guy Fawkes ທີ່ຄົນນິຍົມກັນໃສ່ໃນຟິມຮູບເງົາ Holliwood ໃນປີ 2005 ທີ່ມີຊື່ວ່າ ຜູ້ປະທ້ວງຄົນນຶ່ງເວົ້າວ່າ ບໍ່ມີລາຍງານໃດໆແຈ້ງໃຫ້ຊາບກ່ຽວກັບຜູ້ບາດເຈັບ ແລະຖືກຈັບກຸມ ໃນລະຫວ່າງການປະທະກັນນີ້ ພວກປະທ້ວງຢາກໃຫ້ປັກກິ່ງອະນຸມັດໃຫ້ມີການສະເໜີແຕ່ງຕັ້ງຜູ້ນຳຢ່າງເປີດກວ້າງໃນການເລືອກຕັ້ງປີ 2017 ສຳລັບຜູ້ບໍລິຫານສູງສຸດຂອງຮົງກົງ ໃນເດືອນສິງຫາ ຈີນອອກຄຳສັ່ງວ່າ ຜູ້ສະໝັກຮັບເລືອກຕັ້ງຄົນໃດກໍຕາມ ຈະຕ້ອງໄດ້ຮັບການເຫັນດີຈາກຄະນະກຳມະການ ທີ່ເຕັມໄປດ້ວຍພວກທີ່ຈົງຮັກພັກດີຕໍ່ປັກກິ່ງນັ້ນ ປັກກິ່ງ ກ່າວວ່າ ຕົນຈະບໍ່ຕ່າວປີ້ນການຕັດສິນໃຈຂອງຕົນ ແລະປະກາດວ່າ ການປະທ້ວງນີ້ຜິດກົດໝາຍ